Edukiak

# LibreOffice Drawen eginbideak

LibreOffice Draw aplikazioak marrazki sinpleak eta konplexuak sortu eta haiek irudi-formatu arruntetara esportatzeko aukera ematen dizu. LibreOffice programetan sortutako taulak, diagramak, formulak eta beste elementu batzuk ere marrazkietan txerta ditzakezu.

## Bektore-grafikoak

LibreOffice Drawek bektore-grafikoak sortzen ditu bektore matematikoek zehaztutako marrak eta kurbak erabiliz. Bektoreek marrak, elipseak eta poligonoak deskribatzen dituzten, haien geometriaren arabera.

## 3D objektuak sortzea

LibreOffice Drawen 3D objektu sinpleak sor ditzakezu, adibidez, kuboak, esferak eta zilindroak, eta objektuen argi-iturria ere alda dezakezu.

## Saretak eta doitze-lerroak

Saretek eta doitze-lerroek marrazkietako objektuak lerrokatzen laguntzeko gida erakusten dizute. Objektu bat sareta-marrara, doitze-lerrora edo beste objektu baten ertzera moldatzea ere aukera dezakezu.

## Objektuak konektatzea erlazioak erakusteko

LibreOffice Drawen, objektuak "lotura-marrak" izeneko marra berezien bidez konektatu daitezke objektuen arteko erlazioa erakusteko. Lotura-marrak kolatze-puntuei itsasten zaizkie marrazki-objektuetan, eta itsatsita gelditzen dira konektatutako objektuak lekuz aldatzean. Lotura-marrak erabilgarriak dira organigramak eta diagrama teknikoak sortzeko.

## Neurriak bistaratzea

Diagrama teknikoek sarritan objektuen neurriak erakusten dituzte marrazkietan. LibreOffice Drawen, kota-lerroak erabil ditzakezu neurri linealak kalkulatzeko eta bistaratzeko.

## Galeria

Galeriak irudiak, animazioak, soinuak eta beste elementu batzuk dauzka, eta horiek marrazkietan eta beste LibreOffice programa batzuetan txertatu eta erabil ditzakezu.

## Grafiko-fitxategiaren formatuak

LibreOffice Drawek grafiko-fitxategien hainbat formatu arruntetara esporta dezake, adibidez, BMP, GIF, JPG eta PNG.